# Kurt von Schleicher

| **Kurt von Schleicher** |
| --- |
|  |
|  |
| Persona informo |
| **Kurt von Schleicher**  |
| **Naskiĝo** | 7-an de aprilo 1882 (1882-04-07) en Brandenburg an der Havel |
| **Morto** | 30-an de junio 1934 (1934-06-30) (52-jaraĝa) en Neubabelsberg |
| **Mortis pro** | hommortigo  vd |
| **Mortis per** | homicide by firearm (en)   vd |
| **Tombo** | Parkfriedhof Lichterfelde (en) , Im Walde 81   vd |
| **Religio** | luteranismo vd |
| **Lingvoj** | germana vd |
| **Ŝtataneco** | Germanio   vd |
| **Alma mater** | Prusa Militakademio   vd |
| **Partio** | senpartia   vd |
| Familio |
| **Edz(in)o** | Elisabeth von Schleicher (en)    vd |
| Profesio |
| **Okupo** | politikisto  oficiro  ĉefministro   vd |
| **Aktiva dum** | 1900– vd |
|

| [Montri]  Postenoj |
| --- |
| Postenoj | Regna Kanceliero de la Vajmara Respubliko (1932–1933) Ministroprezidanto de Prusio (1932–1933) Federacia Ministro pri Defendo de Germanio (1932–1933)  vd |

 |
|

| [Montri]  Honorigoj |
| --- |
| Honorigoj | * Fera Kruco
* Order of the Zähringer Lion (en)
* Military Merit Order (Bavaria) (en)
* Brandenburga Johanitordeno
* House Order of Hohenzollern (en)
* Gallipoli Star (en)

vd |

 |
| vd | **Fonto: Vikidatumoj** |
|  |

**Kurt Ferdinand Friedrich Hermann VON SCHLEICHER** ( elparolo, naskiĝis la  7-an de aprilo 1882 (nun 1882-04-07) en Brandenburg an der Havel; mortis la 30-an de junio 1934 en Neubabelsberg apud Pocdamo) estis germana oficiro, laste generalo de la infanterio, kaj politikisto. Inter komenco de decembro 1932 kaj fino de januaro 1933 li estis en la ofico de germana regna kanceliero.

Kurt von Schleicher en 1933
## Vivo

Naskita kiel filo de prusa oficiro, Schleicher estis edukita milite al leŭtenanto en la soldata lernejo *Lichterfelde* apud la germana ĉefurbo Berlino inter la jaroj 1896 kaj 1900. Fine de la edukado li komencis sian oficon de oficiro en la 3-a gardistara regimento staciita apud Berlino.

Naŭ ĝis dek jarojn poste Schleicher nomumitis ĉefleŭtenanto kaj iris al la milita akademio. En 1913 li finis la tiean edukon kaj iris al la granda ĉefa stabo de generaloj, kie li laboris en la sekcio pri fervojoj sub la ĉefleŭtenanto Wilhelm Groener. En 1914 jam komenciĝis la Unua Mondmilito, sed li nur venis al la fronto (en Galicio) maje de 1917.

Post la malsukcesa milito fiaskis la politika sistemo en la Germana Regno kaj estiĝis la Vajmara Respubliko – la unua tutgermana demokratio, regita de la nova prezidento Friedrich Ebert. En septembro 1919 oni ordonis al Schleicher iri al la Regna ministerio pri defendo, kie li iĝis kunlaboranto kaj konsilanto de generalo Hans von Seeckt.

En 1929 Schleicher fariĝis al ŝtata sekretario kaj samtempe al generala majoro. Du jarojn poste li edziĝis kun Elisabeth von Henning, la 28-an de julio 1931. Aprile de la sekva jaro la germana regno malpermesis la nazian milican organizaĵon *SA* (germanlingve *Sturmabteilung*), kio rezultis en kverelo inter Schleicher kaj Groener, kiu nun estis regna ministro pri defendo. Schleicher proponis maldanĝerigi la naziojn, i.a. per la transformigo de SA al nepartia defenda organizaĵo, sed tiu propono ne estis akceptata.

La 1-an de junio 1932 nova parlamento estis elektita kaj Schleicher iĝis tiam regna ministro pri defendo en la kabineto de Franz von Papen, kiun Schleicher mem estis proponinta kiel sekvanto de Heinrich Brüning kiel kanceliero al la regna prezidento Paul von Hindenburg. La 17-an de novembro la kabineto de Papen eksiĝis, kaj la 3-an de decembro Schleicher iĝis mem kanceliero per la decido de Hindenburg, sed Schleicher ne sukcesis estigi registaron pro la diferencoj kaj la reciproka malakcepto de la dekstra partio NSDAP kaj la maldekstra Socialdemokratia Partio de Germanio. Fine de januaro 1933 Schleicher fine decidis eksiĝi kun sia kabineto kaj konsili, ke Hitler, la estro de la dekstraj ekstremistoj, iĝu kanceliero.

La 30-an de junio 1934 la registaro de Hitler riproĉis al siaj politikaj adversuloj kaj subtenantoj de la organizaĵo *SA*, al kiuj ja ankaŭ apartenis Schleicher, ke ili estis provintaj fari puĉon. Kiel ŝajnan defendon la reĝimo de Hitler atakis la adversulojn en la tiel-nomata *Nokto de la longaj tranĉiloj*: Schleicher kaj lia edzino estis murditaj hejme.

## Referencoj

## Vidu ankaŭ

* Röhm-puĉo